Brian Holm luftede onsdag tanker om et nyt dansk cykelprojekt i samarbejde med Bjarne Riis, da han gæstede DR Sportens Tour de France-studie.

- Jeg må nok erkende, at det vil være en ære og en glæde med et dansk hold med Bjarne Riis. At lave noget sammen med ham, vil jeg se frem til, lød det fra Brian Holm.

Lotto-Soudal-rytteren Lars Bak vil uden tøven bakke op om projektet, hvis det skulle vise sig at blive virkelighed.

- Så kan jeg blive mekaniker eller massør. Måske kan jeg blive pressemand for dem. Jeg kunne godt tænke mig at holde dem lidt i ørerne.

Læs også : Brian Holm: Min drøm er et storhold med Bjarne Riis

Hvad med at blive cykelrytter på holdet?

- Jeg er jo ved at være en gammel mand. Jeg vil gerne blive min karriere ud her på Lotto-Soudal. Hvis de (Holm og Riis, red.) kommer med et tilbud, så skal man aldrig sige aldrig.

- Det lyder spændende. Det kunne være fedt, hvis de lavede et hold baseret på danske ryttere. Det ville være stort for alle, at få et godt dansk hold igen, lyder vurderingen fra Lars Bak.

Fulgsang kunne blive aktuel

Den danske klatrer på Astana-holdet, Jakob Fuglsang, kunne godt se sig selv som rytter, hvis det danske hold blev til virkelighed.